ОСТАЛИ ЗНАЧАЈНИ СИСТЕМИ ИНТЕГРАЛНОГ ТРАНСПОРТА

Систем транспорта палета и контејнера представља значајан облик интегралног транспорта у коме велики значај има превоз возила једног вида саобраћаја другим видом саобраћаја.

Основни задатак овог система је већи квалитет транспортних услуга и смањење трошкова транспорта.

HUCKE−PACK−СИСТЕМ

Овдје су друмска возила:

* камиони
* ауто−возови и
* седласти ауто−воз, као и дијелови возила
* приколице
* седласте приколице
* измјењиви транспортни судови једним дијелом пута превозе жељезничким саобраћајем.

Носиоци друмског саобраћаја преузимају товарне јединице од пошиљаоца и предају их примаоцу.

Овакве товарне јединице захтјевају постојање терминала.

За претовар камиона, ауто−возова и седластих ауто−возова примјењују се постројења за хоризонтални претовар.

За претовар измјењивих транспорних судова, седластих приколица и приколица примјењују се постројења за вертикални претовар. Код Hucke−pack−система друмски транспорт обавља функцију накупљања и дистрибуције робе, а жељезнички има функцију њеног превоза. Овај систем је економичан на дугим релацијама транспорта.

У друмском транспорту Hucke−pack−систем омогућава:

* повећање продуктивности рада
* смањење трошкова превоза
* смањење ризика превоза

HUCKE−PACK−систем је код жељезничког саобраћаја омогућио враћање жељезници превоза који јој је одузео друмски саобраћај.

Систем возило

У овом систему друмско−жељезничког транспорта најчешће се примјењују:

* измјењиви транспортни судови
* седласте приколице
* комплетна возила ( ауто−возови )

*Измјењиви транспортни судови*

То је товарни простор возила друмског саобраћаја који се може скидати са шасије. Измјењиви транспортни судови су слични контејнерима, само што нису опремљени ISO−науглицама на горњим угловима.

*Седласте приколице*

Оне се помоћу специјалног захватног органа дизалице претоварају на жељезничка кола – носаче.

*Ауто – возови*

Ауто – возови су познати и као ,, покретне ауто страде ''. Овдје се комплетан ауто−воз превози жељезничким саобраћајем. Ова технологија растерећује друмске саобраћајнице и штити животну средину.

ТЕХНОЛОГИЈА ТРАНСПОРТА ЖЕЉЕЗНИЧКИХ ТЕРЕТНИХ КОЛА

Специјалним возилима друмског транспорта

Ова технологија, у ствари, подразумијева превоз жељезничких теретних кола специјалним друмским приколицама. Жељезничка теретна кола се најчешће утоварају на приколицу помоћу чекрка. На мјесту гдје престаје жељезнички колсјек постоји прелазна рампа која омогућава утовар жељезничких кола на приколицу.

Питања и задаци

1. Шта је то Hucke−pack−систем транспорта?
2. Објасни примјену измјењивих транспортних судова.
3. Објасни примјену седласте приколице.
4. Објасни примјену ауто−возова.
5. Објасни технологију транспорта жељезничких теретних кола возилима друмског транспорта.